***ՀԻՄՆԱՎՈՐՈՒՄ
ՆՈՅԵՄԲԵՐՅԱՆ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ***

Նոյեմբերյան համայնքի 2025 թվականի բյուջեի հաստատման որոշման  նախագիծը մշակվել է հիմք ընդունելով Նոյեմբերյան համայնքի 2024-2027 թվականների զարգացման ծրագիրը և առաջնորդվելով «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի և «Հայաստանի Հանրապետության բյուջետային համակարգի մասին»  օրենքի 32-րդ հոդվածի և 33-րդ հոդվածի 3-րդ մասի պահանջների համապատասխան, որի ձևավորման հիմքում ընկած են խնայողականությունը, հաշվեկշռվածությունը, արդյունավետությունը և հստակությունը:
 Համայնքի բյուջեի կառուցվածքը տեղական ինքնակառավարման մարմինների կողմից իրականացվող լիազորությունների և դրանց համապատասխանության ապահովման անհրաժեշտությունից ելնելով բաժանվում է վարչական և ֆոնդային մասերի, որից քննարկման է ներկայցվում վարչական մասը: Համայնքի վարչական բյուջեի պլանավորումն իրականացվել է համեմատական մեթոդով, որի ժամանակ հիմնվել ենք վերջին մեկ տարվա խոշորացված Նոյեմբերյան համայնքի փաստացի համայնքային բյուջե մուտքագրված եկամուտների հոսքի և առկա բազաների հիման վրա: Բյուջեն պլանավորված է նպաստելու համար  համայնքի համաչափ և կայուն զարգացմանը, բարեկարգ, հարմարավետ և մատչելի միջավայրի ձևավորման շարունակականության ապահովմանը, համայնքային ոչ առևտրային կազմակերպությունների արդիականացմանը, բնակչության կենսական շահերի ապահովմանը։
  Նոյեմբերյան համայնքի 2025 թվականի բյուջեի նախագծում (այսուհետ՝ նախագիծ) եկամուտների և ծախսերի ընդհանուր գումարը ծրագրվել է

1 961 738,2 հազար ՀՀ դրամ:
1. Բյուջեի եկամուտների կանխատեսում ։

  Նոյեմբերյան համայնքի 2025 թվականի բյուջեի վարչական մասի կանխատեսված եկամուտների ընդհանուր գումարը ծրագրվել  է 1 961 738.2 հազար ՀՀ դրամ, գերազանցելով նախորդ տարվա պլանավորված բյուջեն 8.24 %-ով, որը կազմում է 149 401,5 հազար ՀՀ դրամ:
Նախագծով նախատեսված եկամուտների ընդհանուր ծավալում սեփական եկամուտները կազմում են 454 213.3 հազար ՀՀ դրամ՝ 2024 թվականի հաստատված 483 082.7 հազար ՀՀ դրամի դիմաց, նվազելով նախորդ տարվա ցուցանիշը  6.35 %-ով:
Նախագծով նախատեսված եկամուտների հիմավորումը և համեմատական վերլուծությունը առավել հստակ կլինի դրանք առանձին եկամտատեսակների տեսքով ներկայացման պարագայում, մասնավորապես.
1)Հարկեր և տուրքեր.
Հարկային եկամուտները ծրագրվել են 334 814,3 հազար ՀՀ դրամի չափով կամ 2024 թվականի հաստատված ցուցանիշից /351 683.7 հազար ՀՀ դրամ/ 4.19 %–ով պակաս։ 2025 թվականի հարկային եկամուտները ծրագրվել են հիմքում ունենալով  2024 թվականի կատարողականը, համայնքում հարկերի հավաքագրման համար իրականացվող միջոցառումների հետևվողականությունը և արդյունավետությունը։ Հարկային եկամուտները ծրագրելիս հաշվի են առնվել առկա ապառքները և 2025 թվականի հաշվարկային ցուցանիշները: Հարկային եկամուտների կանխատեսվող նվազումը պայմանավորված է գույքային հարկերի բազաների ճշտումների արդյունքից, ինչպես նաև համայնքում նոր գրանցված ավելի արդիական փոխադրամիջոցների հարկից։
  Տեղական տուրքերը ծրագրվել են 11 786.1 հազար ՀՀ դրամի չափով, որը 2060,6 հազար ՀՀ դրամով աճել է 2024 թվականի 9725.5 հազար ՀՀ դրամից՝ կամ 21.19 %-ով: Հեղուկ վառելիքի վաճառքի՝ տուրքերը 2024 թվականի պլանավորված 4000,0 հազար ՀՀ դրամի դիմաց աճել է 1200.0 հազ ՀՀ դամով, աճել է նաև ծխախոտի և ոգելից խմիչքների թույլտվության տուրքը 388.2 հազ ՀՀ դամով, սննդի կազմակերպման տուրքերը նվազել է 55,1 հազար ՀՀ դրամով:

 Պետական տուրքերը ծրագրվել են 10 000,0 հազար ՀՀ դրամ, որը 2024 թվականի պլանավորված 7 870,2 հազար ՀՀ դրամի համեմատ համեմատ աճել է 2129.7 հազ ՀՀ դրամով, հիմք ընդունելով 2024 թվականի փաստացի հավաքագրված ցուցանիշը, որից՝ քաղաքացիական կացության ակտեր գրանցելու հետ կապված համապատասխան գործարքներից՝  2 275.0 հազար ՀՀ դրամ, նոտարական գրասենյակի կողմից նոտարական ծառայությունների հետ կապված համապատասխան գործարքներից՝ 7.725.0 հազար ՀՀ դրամ։
2) Պաշտոնական դրամաշնորհներ.
   Հիմք ընդունելով Հայաստանի Հանրապետության 2025 թվականի պետական բյուջեի նախագծով նախատեսված ցուցանիշները՝Հայաստանի Հանրապետության պետական բյուջեից ֆինանսական համահարթեցման սկզբունքով տրամադրվող դոտացիաները նախագծով ծրագրվել են1 499.571.9 հազար ՀՀ դրամ՝ 2024 թվականին նախատեսված գումարի համեմատ աճելով 179 686.9 հազար ՀՀ դրամով կամ 11,98 %-ով, իսկ պետական բյուջեից տրամադրվող նպատակային հատկացումները (սուբվենցիաներ) պլանավորվել են հիմք ընդունելով 2024 թվականին  փաստացի հատկացված գումարները, որը կազմել է 7 963.0 հազար ՀՀ դրամ։
3) Այլ եկամուտներ.
2025 թվականի ծրագրով այլ եկամուտները նախատեսվել են 119 399.0 հազար ՀՀ դրամ՝ 2024 թվականի ճշտված բյուջեով նախատեսված 147 338.1 հազար ՀՀ դրամի դիմաց կամ նվազել է 18.96 %-ով։ Այլ եկամուտները իրենց մեջ ներառում են հողի և գույքի վարձակալությունից եկամուտները, վարչական գանձումները (նախադպրոցական և արտադպրոցական կազմակերպություններում համայնքի կողմից մատուցված ծառայությունների դիմաց փոխհատուցման գումարներ), տեղական վճարները,  տույժերը, տուգանքները, պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցները և այլ եկամուտներ։

2. Բյուջեի ծախսերի կանխատեսում․
Նոյեմբերյան համայնքի 2025 թվականի բյուջեի նախագծով ծախսերի ծավալը  ծրագրվել է 1 961 738.2 հազար ՀՀ դրամի չափով /վարչական բյուջե/։ Նախագծով առաջարկվող բյուջետային ծախսերում 28,1%-ը բաժին է ընկել «Ընդհանուր բնույթի հանրային ծառայություններ» ոլորտին, «Պաշտպանություն» «Տնտեսական հարաբերություններ» և «Շրջակա միջավայր» ոլորտներին 0.3 %-ը, «Բնակարանային շինարարություն և կոմունալ ծառայություն» ոլորտին 25.1%-ը, «Հանգիստ, մշակույթ և կրոն» ոլորտին 6.1 %-ը, «Կրթություն» ոլորտին 33.4%-ը, , «Հիմնական բաժիներին չդասվող պահուստային ֆոնդեր» ոլորտին 7 %-ը / վարչական բյուջե/:
  Ստորև ներկայացվում են համայնքի 2025 թվականի բյուջեի նախագծով ծրագրվող ծախսերի սկզբունքներն ու հիմնավորումները՝ ըստ ծրագրի։
 1) «Համայնքապետարանի աշխատակազմի պահպանում»  ծրագրով ծախսերը նախագծում ծրագրվել են հիմնականում հաշվի առնելով գործող օրենսդրական պահանջները և խորհրդատվական բնույթ կրող նորմատիվները։ Նախորդ տարվա համեմատ պահպանման ծախսերը ավելացել են, պլանավորվել 462 570.0 հազ ՀՀ դրամ՝ հիմք ընդունելով խորհրդատվական բնույթ կրող նորմատիվները: Ոլորտի մյուս ծրագրերում էական փոփոխություններ չեն կատարվել, ծախսերը  պլանավորվել են հաշվի առնելով վերջին մեկ տարվա փաստացի ցուցանիշները։
2) Բնակարանային շինարարության և կոմունալ ծառայություններ կատարող ՀՈԱԿ-ի 2025 թվականի տարեկան ծախսերը, հաշվի առնելով կատարվող աշխատանքների ծավալի մեծությունը և սպասարկման ոլորտի ավելի արդյունավետ կազմակերպումը, աճել է և կազմում է 430 065.0 հազար ՀՀ դրամ՝ 2024 թվականին պլանավորված 375 445.0 հազար ՀՀ դրամի դիմաց:

ՆՈՅԵՄԲԵՐՅԱՆ ՀԱՄԱՅՆՔԻ ՂԵԿԱՎԱՐ ԱՐՍԵՆ ԱՂԱԲԱԲՅԱՆ